Nacionalni park Nižnjaja Kama

Nacionalni park Nižnjaja Kama (ruski: Национальный парк Нижняя Кама) jest nacionalni park u Tatarstanu u centralnoj Rusiji. Osnovan je 20. aprila 1991. kako bi se zaštitile četinarske (najčešće borove) šume na obalama rijeke Kame. Lokacija i geografija Park je podijeljen na tri klastera. Dva od njih – Mali Bor i Tanajavskaja Dača – nalaze se u blizini grada Jelabuga, na desnoj obali Kame, a treći, Bolšoj Bor, nalazi se na poluostrvu na lijevoj obali Kame, iznad grada Naberežnije Čelni. U području parka, na rijeci Kami izgrađeno je Nižnjekamsko vještačko jezero. Desna obala rijeke je visoka, s ravnicama. Rijeka Tojma najveća je pritoka Kame na teritoriji parka. Lijeva obala Kame je ravna. Fauna Veliki sisari naseljavaju park, kao što su: los, srna, divlja svinja, ris, jazavac, evropski dabar i rakunoliki pas. Postoji nekoliko vrsta slijepih miševa, od kojih su neke rijetke. U parku živi preko 190 vrsta ptica, šest vrsta gmizavaca, deset vrsta vodozemaca i 16 vrsta riba. Flora Područje oko Nižnjekamskog jezera uglavnom je prekriveno šumom. Šuma je također prisutna i daleko od obala, kao izolirani klaster. Od drveća najčešći su: bor (65,4% površine šuma), breza (19%) i jasika (6%). Reference Literatura И. А. Кусый, ured. (2007). Национальный парки России: Северозапад и центр. Вокруг света (jezik: ruski). Вокруг света. str. 35–55. ISBN 978-5-98652-110-7.CS1 održavanje: ref=harv (link) Vanjski linkovi Nacionalni park Nižnjaja Kama na Wikimedia Commonsu